ᱵᱷᱩᱯᱮᱱ ᱦᱟᱡᱚᱨᱤᱠᱟ

ᱡᱟᱱᱟᱢ ᱟᱨ ᱜᱷᱟ'ᱨᱚ'ᱡᱽ 
ᱰᱚᱠᱴᱚᱨ ᱵᱷᱩᱯᱮᱱ ᱦᱟᱡᱚᱨᱤᱠᱟ ᱣᱟᱜ ᱡᱟᱱᱟᱢ ᱦᱩᱭ ᱞᱮᱱᱟ ᱑᱙᱒᱖ ᱥᱮᱨᱢᱟ ᱨᱮᱱᱟᱜ ᱘ ᱥᱮᱯᱴᱮᱢᱵᱚᱨ ᱦᱤᱞᱚᱜ  ᱥᱚᱫᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱟᱹᱛᱩ ᱨᱮ ᱾ ᱟᱯᱟᱛᱮᱫ ᱟᱜ ᱧᱩᱛᱩᱢ ᱛᱟ'ᱦᱮ' ᱠᱟᱱᱟ ᱱᱤᱞᱟᱠᱟᱱᱛᱚ ᱦᱟᱡᱚᱨᱤᱠᱟ ᱟᱨ ᱮᱝᱜᱟᱛᱮᱫ ᱟᱜ ᱧᱩᱛᱩᱢ ᱛᱟ'ᱦᱮ' ᱠᱟᱱᱟ ᱥᱟᱱᱛᱤᱯᱨᱤᱭᱟ ᱦᱟᱡᱚᱨᱤᱠᱟ ᱾ ᱱᱟᱡᱤᱨᱟ ᱨᱮᱭᱟᱜ ᱟᱢᱚᱞᱟᱯᱚᱴᱴᱤ ᱨᱮ ᱱᱤᱞᱟᱠᱟᱱᱛᱚ ᱣᱟᱜ ᱟᱥᱚᱞ ᱚᱲᱟᱜ ᱛᱟ'ᱦᱮ' ᱠᱟᱱᱟ ᱢᱮᱱ ᱠᱜᱟᱱ ᱪᱟᱹᱠᱨᱤ ᱞᱟᱹᱜᱤᱫ ᱟᱥᱟᱢ ᱨᱮᱭᱟᱜ ᱟᱭᱢᱟ ᱡᱟᱭᱜᱟ ᱨᱮ ᱛᱟ'ᱦᱮ' ᱰᱮᱨᱟ ᱞᱮᱱᱟ ᱾ ᱩᱱᱤ ᱨᱮᱱ ᱵᱚᱭᱦᱟ - ᱢᱤᱥᱨᱟ ᱢᱤᱞᱟᱹᱣ ᱠᱟᱛᱮ ᱢᱩᱴ ᱜᱮᱞ ᱡᱚᱱᱟ ᱜᱤᱫᱨᱟᱹ ᱠᱚ ᱛᱟ'ᱦᱮ' ᱠᱟᱱᱟ ᱾ ᱜᱷᱟ'ᱨᱚ'ᱡᱽ ᱨᱮᱱ ᱢᱟᱨᱟᱝ ᱦᱚᱯᱚᱱ ᱮ ᱛᱟ'ᱦᱮ' ᱠᱟᱱᱟ ᱵᱷᱩᱯᱮᱱ ᱦᱟᱡᱚᱨᱤᱠᱟ ᱾ ᱥᱩᱛᱩᱜ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ - ᱚᱢᱚᱨ ᱦᱟᱡᱚᱨᱤᱠᱟ, ᱯᱨᱚᱵᱤᱱ ᱦᱟᱡᱚᱨᱤᱠᱟ,  ᱥᱩᱫᱚᱠᱷᱤᱱᱟ ᱦᱟᱡᱚᱨᱤᱠᱟ, ᱱᱨᱤᱯᱮᱱ ᱦᱟᱡᱚᱨᱤᱠᱟ, ᱵᱚᱞᱮᱱ ᱦᱟᱡᱚᱨᱤᱠᱟ, ᱠᱚᱵᱤᱛᱟ ᱦᱟᱡᱚᱨᱤᱠᱟ ᱵᱚᱨᱩᱣᱟ, ᱥᱛᱩᱛᱤ ᱯᱟᱴᱮᱞ, ᱡᱚᱭᱚᱱᱛᱚ ᱦᱟᱡᱚᱨᱤᱠᱟ ᱟᱨ ᱥᱚᱢᱚᱨ ᱦᱟᱡᱚᱨᱤᱠᱟ ᱾ ᱵᱷᱩᱯᱮᱱ ᱦᱟᱡᱚᱨᱤᱠᱟ, ᱡᱚᱭᱮᱱᱛᱯ ᱷᱟᱡᱚᱨᱤᱠᱟ, ᱚᱱᱩᱡᱽ ᱦᱟᱡᱚᱨᱤᱠᱟ, ᱥᱚᱢᱚᱨ ᱦᱟᱡᱚᱨᱤᱠᱟ, ᱥᱩᱫᱚᱠᱷᱤᱱᱟ ᱥᱚᱨᱢᱟ ᱦᱚᱸ' ᱞᱟᱯᱷᱟᱝ ᱥᱮᱨᱮᱧ ᱜᱟᱭᱱᱟᱦᱟ ᱠᱚ ᱛᱟ'ᱦᱮ ᱠᱟᱱᱟ ᱾ ᱰᱚᱠᱴᱚᱨ ᱦᱟᱡᱚᱨᱤᱠᱟ ᱣᱟᱜ ᱥᱮᱨᱮᱧ ᱨᱮᱭᱟᱜ ᱢᱚᱱ ᱫᱚ ᱦᱩᱰᱩᱧ ᱦᱩᱵᱤᱧ ᱨᱮ ᱜᱮ ᱚᱲᱟᱜ ᱨᱮᱭᱟᱜ ᱦᱚᱭ ᱦᱤᱥᱤᱫ ᱠᱷᱚᱱ ᱜᱮ ᱦᱟᱢᱮᱴ ᱞᱮᱫᱟ ᱾ ᱩᱱᱤ ᱨᱮᱱ ᱟᱯᱟᱛ ᱯᱟᱹᱦᱤᱞ ᱫᱚ ᱢᱟᱪᱮᱫ ᱮ ᱛᱟ'ᱦᱮ' ᱠᱟᱱᱟ', ᱛᱟᱭᱚᱢ ᱛᱮᱫᱚ ᱵᱤᱨᱫᱟᱹᱜᱟᱲ ᱠᱚ ᱨᱮᱱ ᱛᱚᱫᱟᱨᱚᱠᱤᱡ ᱠᱚ ᱵᱟᱦᱟᱞ ᱞᱮᱫᱮᱭᱟ ᱟᱨ ᱢᱩᱪᱟᱹᱜ ᱨᱮ ᱫᱚ ᱦᱟᱹᱠᱤᱢᱮ ᱦᱩᱭ ᱞᱮᱱᱟ ᱾ 
 ᱥᱮᱪᱮᱫ 
ᱰᱚᱠᱴᱚᱨ ᱦᱟᱡᱚᱨᱤᱠᱟ ᱫᱷᱩᱵᱲᱤ, ᱜᱩᱣᱟᱦᱟᱴᱤ ᱟᱨ ᱛᱮᱡᱽᱯᱩᱨᱮ ᱦᱟᱭ ᱥᱠᱩᱞ ᱟᱥᱲᱟ ᱥᱮᱪᱮᱫ ᱫᱚᱭ ᱦᱟᱢᱮᱴ ᱞᱮᱫᱟ ᱾ ᱜᱩᱣᱟᱦᱟᱴᱤ ᱵᱷᱚᱨᱚᱞ ᱢᱩᱠᱷᱚᱨ ᱯᱨᱟᱛᱷᱚᱢᱤᱠ ᱟᱥᱲᱟ ᱠᱷᱚᱱ ᱯᱟᱹᱦᱤᱞ ᱥᱮᱪᱮᱫ ᱮ ᱦᱟᱢᱮᱴ ᱞᱮᱫᱟ ᱾ ᱛᱮᱡᱽᱯᱩᱨ ᱥᱚᱨᱠᱟᱨᱤ ᱩᱪᱪᱚ ᱢᱟᱫᱷᱚᱢᱤᱠ ᱵᱤᱨᱫᱟᱹ ᱜᱟᱲ ᱠᱷᱚᱱ ᱑᱙᱔᱐ ᱥᱮᱨᱢᱟ ᱨᱮ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥ ᱠᱮᱫᱟ,  ᱑᱙᱔᱒ ᱥᱮᱨᱢᱟ ᱨᱮ ᱠᱚᱴᱚᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱱᱴᱟᱨ ᱢᱮᱰᱤᱭᱮᱴ, ᱑᱙᱔᱔ ᱥᱮᱨᱢᱟ ᱨᱮ ᱵᱮᱱᱟᱨᱚᱥ ᱦᱤᱱᱫᱩ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤ. ᱮ.ᱟᱨ ᱑᱙᱔᱖ ᱥᱮᱨᱢᱟ ᱨᱮ ᱨᱟᱡᱟᱹᱨᱤ ᱥᱟᱬᱮᱥ ᱛᱮ ᱮᱢ. ᱮ. ᱰᱤᱜᱨᱤ ᱦᱟᱢᱮᱴ ᱞᱮᱫᱟ ᱾ Role of Mass Communication in India’s Adult Education ᱥᱟᱛᱷᱟᱢ ᱨᱮ ᱠᱷᱚᱱᱫᱨᱚᱝ ᱠᱟᱛᱮ ᱠᱚᱞᱚᱢᱵᱤᱭᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱰᱚᱠᱴᱚᱨᱮᱴ ᱰᱤᱜᱨᱤ ᱦᱟᱢᱮᱴ ᱞᱮᱫᱟ ᱾ ᱩᱱᱤ ᱫᱚ ᱪᱤᱠᱟᱜᱳ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱯᱨᱚᱠᱚᱞᱯᱚ ᱜᱚᱲᱚ ᱞᱟᱹᱜᱤᱫ ᱥᱤᱱᱮᱢᱟ  ᱨᱮ ᱮᱱᱟᱢ ᱠᱷᱚᱱᱫᱨᱚᱝ ᱞᱟᱹᱜᱤᱫ ᱞᱤᱥᱼᱞ ᱯᱷᱤᱞᱚᱥᱷᱤᱯ ᱮ ᱦᱟᱢᱮᱴ ᱞᱮᱫᱟ ᱾
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Lyrics of 700+ Bhupendra Sangeets
 Official website

 Digital Archive of Bhupen Hazarika

ᱪᱤᱛᱟᱹᱨ